open-index/open-wikipedia-markdown huggingface dataset:
Mel Botes

**Mel Botes** is 'n Afrikaanse musikant. Hy is ook is 'n digter, liedjieskrywer en komponis. Botes het in 1999 met sy epiese musiekproduksie “David’s Confession” naam gemaak. Die eerste van vier hoofstukke van hierdie futuristiese musiekdrama “About Time” is by  Sun City opgevoer. Hy het al die lirieke en musiek van “David’s confession” geskryf. ‘n Gelyknamige album is in 1999 by Bop Studios opgeneem.  Hierdie werk is en word steeds beskryf as een van die beste ooit uit SA in die rock genre en jare voor sy tyd. 

Botes is in 2000 uit ‘n groot aantal inskrywings in Beeld/Geraas en Janus Musiek se Vuurdoopliedjiewedstryd as die algehele wenner in die kontemporere afdeling aangewys. (Die wedstryd word in samewerking met Select Musiek en RP Studios aangebied.) Sy liedjie “As” was die wenliedjie.

“Oomblik van Waansin” is Botes se eerste Afrikaanse album en het voortgespruit uit sy aanwysing as Vuurdoopliedjiewenner van 2000. Die album is hoofsaaklik by  RP Studios in Aucklandpark opgeneem en spog met ‘n suiwer, akoestiese klank.

## Albums 
*Jinx (met Valiant Swart) (2004)  
: Die musiek van die lied "Daar's 'n ster" (geskryf deur Valiant Swart) op die album "Jinx" (2004) is dieselfde musiek as die musiek van die lied "Lost for words" op die album "The Division Bell" (1994) van Pink Floyd.

* Pink Floyd: Crazy Diamond
* Nice To Meet You
* Storm 20X0 AD, 2007
* Ek Like Jou Ma, 2007 SELECT
* Flight Of Bird, SELECT
* Oomblik Van Waansin, SELECT

## Verwysings 
## Sien ook 
*Lys van Suid-Afrikaanse musikale kunstenaars

## Eksterne skakels 
* Botes se amptelike webtuiste
Lys van reptiele

Hier volg 'n **lys van reptiele** volgens orde en familie:

## Subklas Anapsida 
### Orde Testudines - Skilpaaie, seeskilpaaie en moerasskilpaaie
## Subklas Lepidosauria 
### Orde Rhynchocephalia
*Suborder Amphisbaenia
**Familie Amphisbaenidae
**Familie Trogonophidae 
**Familie Bipedidae

*Suborde: Serpentes (Slange) - Linnaeus, 1758
**Infraorde: Alethinophidia - Nopcsa, 1923
***Familie Acrochordidae - Bonaparte, 1831
***Familie Aniliidae - Stejneger, 1907
***Familie Anomochilidae - Cundall, Wallach & Rossman, 1993
***Familie Atractaspididae - Günther, 1858
***Familie Boidae - Gray, 1825 
****Subfamilie Boinae - Gray, 1825
****Subfamilie Erycinae - Bonaparte, 1831
***Familie Bolyeriidae - Hoffstetter, 1946
***Familie Colubridae - Oppel, 1811
****Subfamilie Xenodermatinae
****Subfamilie Homalopsinae
****Subfamilie Boodontinae
****Subfamilie Pseudoxyrhophiinae
****Subfamilie Colubrinae
****Subfamilie Psammophiinae
****Subfamilie Natricinae
****Subfamilie Pseudoxenodontinae
****Subfamilie Dipsadinae
****Subfamilie Xenodontinae
***Familie Cylindrophiidae - Fitzinger, 1843 
***Familie Elapidae - F. Boie, 1827
***Familie Loxocemidae - Cope, 1861
***Familie Pythonidae - Fitzinger, 1826 
***Familie Tropidophiidae - Brongersma, 1951
***Familie Uropeltidae - Müller, 183 
***Familie Viperidae - Oppel, 1811
****Subfamilie Azemiopinae - Liem, Marx & Rabb, 1971
****Subfamilie Causinae - Cope, 1859
****Subfamilie Crotalinae - Oppel, 1811
****Subfamilie Viperinae - Oppel, 1811
***Familie Xenopeltidae - Bonaparte, 1845
**Infraorde Scolecophidia - Cope, 1864
***Familie Anomalepididae - Taylor, 1939
***Familie Leptotyphlopidae - Stejneger, 1892
***Familie Typhlopidae - Merrem, 1820

## Subklas Archosauria 
### Orde Crocodylia - krokodilagtiges
## Eksterne skakels 
*Reptile Database
Wildreservaat

duimnael|300px|'n Safaririt in die Tsavo-Oos Nasionale Park, Kenia

'n **Wildreservaat** is 'n bewaringsgebied wat opsy gesit word vir die instandhouding van wildlewe vir spesiebewaring, toerisme of jag. Baie wildreservate is in Afrika geleë. Meeste is toeganklik vir besoek deur die publiek, en is gewild onder toeriste wat wild op safari wil besigtig.

## Sien ook 
* Natuurreservaat
Slagting van Wounded Knee

Die **Slagting van Wounded Knee** (Engels: *Wounded Knee Massacre*) was 'n skermutseling waarin die 7de Berede Divisie (*U.S. 7th Cavalry*) van die Amerikaanse leër op 29 Desember 1890 'n groep van die Minneconjou Lakota Sioux uitgemoor het. Die berede troepe het vier Hotchkiss-kanonne teen die Sioux gebruik. Sowat 200 Sioux-vroue en -kinders het ook omgekom. Die Sioux was navolgers van 'n godsdienstig-politiese sekte. Die insident by Wounded Knee word beskou as die afsluiting (hoewel nog nie die heel laaste skermutseling nie) van die oorlog tussen die Indiane en die ander Amerikaners om beheer van die westelike VSA.

## Verwysings 
## Verdere leesstof 
* Coleman, William S.E. *Voices of Wounded Knee*, University of Nebraska Press (2000). .
* Smith, Rex Alan. *Moon of Popping Trees*, University of Nebraska Press (1981). .
* Utley, Robert. *The Indian Frontier 1846-1890*, University of New Mexico Press (2003). .
* Yenne, Bill. *Indian Wars: The Campaign for the American West*, Westholme (2005). .
* Brown, Dee. *Bury my Heart at Wounded Knee: An Indian History of the American West*, Owl Books (1970). .
Finansiële wiskunde

**Finansiële wiskunde**, 'n vertakking van die suiwer wiskunde, is daarop toegespits om die verskeidenheid instrumente en prosesse in die finansiële wêreld te modelleer.

As sulks poog dit om finansiële instrumente te prys en modelle te bou om prosesse, soos bv. die toekomstige prysverloop van 'n aandeel, te beskryf of te projekteer.

Dit maak gebruik van gereedskap uit die waarskynlikheidsleer, statistiek, stogastiese prosesse en ekonomiese teorieë. Tradisioneel pas beleggingsbanke, kommersiële banke, verskansingsfondse, versekeringsmaatskappye en regulerende agentskappe die metodes van finansiële wiskunde toe op probleme soos afgeleide sekuriteitswaardasie, portefeuljestrukturering, risikobestuur en scenariosimulasie. Nywerhede wat op kommoditeite staatmaak (bv. energie, vervaardiging) gebruik ook finansiële wiskunde. Kwantitatiewe analise het doeltreffendheid en strengheid na die finansiële markte en die beleggingsproses gebring. Dit word toenemend belangrik in regulatoriese aangeleenthede.

Kwantitatiewe Finansies as 'n subveld van ekonomie bemoei hom met die waardasie van bates en finansiële instrumente, sowel as die toewysing van hulpbronne. Eeue se ondervinding het fundamentele teorieë opgelewer oor die manier waarop ekonomieë funksioneer en die manier waarop ons bates waardeer. Modelle beskryf die verhoudings tussen fundamentele veranderlikes soos batepryse, markbewegings en rentekoerse. Hierdie wiskundige gereedskap stel ons in staat om gevolgtrekkings te maak wat andersins moeilik kan wees om te vind of nie onmiddellik voor die hand liggend kan wees nie.

## Verwysings
Markrisiko

**Markrisiko** is die risiko dat die waarde van jou belegging sal verander as gevolg van veranderings in markfaktore. Die vier standaard markrisikofaktore is:
*Aandelerisiko, of die risiko dat die prys van 'n aandeel sal verander.
*Rentekoersrisiko, of die risiko dat rentekoerse verander.
*Wisselkoersrisiko, of die risiko dat die wisselkoers sal verander.
*Kommoditeitsrisiko, of die risiko dat die prys van 'n kommoditeit (bv. mielies, goud, ens.) verander.

Somtyds word daar verwys na 'n vyfde markrisikofaktor:
*Aandeelindeksrisiko, of die risiko dat 'n aandele-indeks of ander indeks se waarde sal verander.

## Meting van markrisiko 
Markrisiko kan op verskeie maniere gemeet word. Dit word baie algemeen gemeet deur 'n VaR-syfer te bereken. VaR staan vir "Value-at-Risk" en word vertolk as die verlies wat jy 99 uit 'n 100 keer nie sal oorskry nie, indien sake soos normaalweg sou voortgaan (dus geen stresgebeure soos 9/11 nie) oor die volgende 10 dae.

Rentekoersrisiko word dikwels afsonderlik gemeet. Metingsmetodes hiervoor sluit in "Gap"-verslae en "Earnings-at-Risk (EAR)".

## Rapportering van markrisiko 
Markrisiko moet deur banke gemeet word en hierdie syfers moet dan aan die sentrale bank (in Suid-Afrika is dit die Suid-Afrikaanse Reserwebank) weergegee word. Hierdie proses is deel van 'n groter proses wat bekend staan as regulatoriese verslagdoening.

Die G8-lande het 'n verdrag gesluit in Basel, Switserland, en daarvolgens word hierdie lande se banke verplig om op sekere maniere hulle blootstelling aan markrisiko (sowel as aan kredietrisiko en operasionele risiko) te rapporteer. Alhoewel Suid-Afrika nie 'n G8-land is nie, poog die meeste Suid-Afrikaanse banke om aan die Baselverdrag se vereistes te voldoen. Indien enige internasionale bank nie aan die Basel-ooreenkoms sou voldoen nie, sal hierdie bank dit besonder moeilik vind om sake te doen en om befondsing te bekom.
Lys van veltoestande

Hier volg 'n *lys van veltoestande*:

## Algemeen 
* Ekseem
* Vitiligo
* Moesies
* Aknee

## Virale infeksies 
* Koorsblare
* Vratte
* Gordelroos

## Bakteriële infeksies 
* Pitswere
* Impetigo
* Sellulites

## Gewasse 
* Melanoom
* Keloied
* Plaveisel Karsinoom
* Basaalsel Karsinoom

## Parisitêre infeksies 
* Larva migrans - Sandwurminfestasie van die vel
* Scabies "Jollie Jeuk" veroorsaak deur 'n miet
* "Mango"-wurms wat in mense se vel uitbroei.

## Swaminfeksies 
* Tinea capites
* Tinea corporis
* Tinea cruris
* Tinea pedis

## Ander 
* Alopecia (Haarverlies) - Dit kan ontstaan sekondêr tot velskade, medikasie, sistemiese siektes, hormonale verandering of immunologiese toestande.
Beatrix van Nederland

**Prinses Beatrix van die Nederlande** (volledige naam: *Beatrix Wilhelmina Armgard, Prinses van Oranje-Nassau, Prinses van Lippe-Biesterfeld*; gebore op 31 Januarie 1938) was tot 30 April 2013 die koningin (staatshoof) van die Koninkryk der Nederlande (bestaan uit Nederland, Aruba, Curaçao en Sint Maarten). Haar ouers is Prinses Juliana van Oranje-Nassau (vanaf 1948 tot 1980 koningin van Nederland) en Prins Bernhard van Lippe-Biesterfeld.

Sy word in 1980 die staatshoof nadat haar moeder afgetree het. Sy is in 1966 met die Duitser Claus van Amsberg (oorlede in 2002) getroud en het drie seuns, Willem-Alexander, Constantijn en Johan Friso. Haar troonopvolger is Willem-Alexander; hy is op 2 Februarie 2002 met die Argentyn Máxima Zorreguieta getroud.

Op 28 Januarie 2013 kondig sy aan dat sy op 30 April 2013, op Koninginnedag, gaan aftree. Haar oudste seun, Willem-Alexander van Nederland het haar in die posisie as koning opgevolg.

## Volledige titel 
Beatrix is *Majesteit* en *by die genade van God, prinses van die Nederlande, prinses van Oranje-Nassau, prinses van Lippe-Biesterfeld* (deur haar vader), *hertogin van Limburg, markiesin van Veere, erfprinses van Vlissingen, gravin van Katzenelnbogen, van Vianden, van Diez, van Spiegelberg, van Buren, van Leerdam en van Culemborg, burggrafin van Antwerpen, barones van Breda, van Diest, van Beilstein, van die stad Grave, van die lande van Cuyk, van IJsselstein, van Cranendonck, van Eindhoven, van Liesveld, van Herstel, van Warneton, van Arlay en Nozeroy, susereine en dame van Ameland, dame van Borculo, van Bredevoort, van Lichtenvoorde, van Loo, van Geertruidenberg, van Clundert, van Zevenbergen, van Hoge en Lage Zwaluwe, van Naaldwijk, van Polanen, van Sint-Maartensdijk, van Soest, van Baarn, van ter Eem, van Willemstad, van Steenbergen, van Montfort, van Sankt-Vith, van Burgenbach, van Daasburg, van Niervaart, van Turnhout en Besançon.* Koningin Juliana het hieraan nog uit hoofde van haar vader se titel die titel *Hertogin Mecklenburg* toegevoeg.

## Verwysings
Peter Hain

**Peter Gerald Hain** (Nairobi, 16 Februarie 1950) is 'n politikus van die Britse Arbeidersparty. Hy was parlementslid in Londen vir Neath (Wallis) en het Noord-Ierland en Wallis in die Britse kabinet verteenwoordig (1991 tot 2015). Hain het as tiener van Suid-Afrika (hy was op Pretoria Boys High School) na die Verenigde Koninkryk verhuis en was 'n bekende anti-apartheidsaktivis in die 1970's wat hom op die ontwrigting van Suid-Afrikaanse rugby- en kriekettoere na Brittanje toegespits het. Sy ouers was Suid-Afrikaanse anti-apartheidsaktiviste wat tot "verbande persone" verklaar is, kortliks in die tronk aangehou is, en deur die Suid-Afrikaanse regering verhoed is om te werk. Die familie het in 1966 na Londen verhuis.

## Verwysings
Nairobi

**Nairobi** is die hoofstad en grootste stad van Kenia. Die naam kom van die Masai "Ewaso Nyirobi", wat "koel waters" beteken. Die inwonertal is meer as vier miljoen. Die belangrikste tale in Nairobi is Swahili, Kikuyu en Engels. Nairobi is in 1899 gestig as tussenpunt vir die Uganda-spoorlyn tussen Mombasa en Uganda. Dié stad word in 1907 die hoofstad van die protektoraat Brits-Oos-Afrika en met onafhanklikheid in 1963 die hoofstad van Kenia.

duimnael|links|Nairobi se stadshorison
Nairobi se internasionale lughawe is die Jomo Kenyatta Internasionale Lughawe. Die ouer Wilson-lughawe was in die dertiger- en veertigerjare 'n stoppunt op die roete Southampton-Kaapstad en word steeds gebruik vir privaatvliegtuie.

Die Kampioenetrofee 2000 is geheel en al op Nairobi se Gymkhana Klubveld aangebied. Tydens die Krieketwêreldbeker 2003 is hier twee wedstryde beslis.

## Sien ook 
* Uhurupark

## Eksterne skakels 
*  
*  Amptelike webwerf van Nairobi
*
Bamako

**Bamako** is die hoofstad en, met 'n bevolking van ongeveer 1&nbsp;342&nbsp;519 (2006), ook die grootste stad van Mali. Dit is geleë aan die Nigerrivier, in die suidwestelike deel van die land. Bamako is die land se administratiewe sentrum, sowel as 'n rivierhawe en belangrike streekshandelsentrum. Vervaardigde produkte sluit tekstiel, verwerkte vleis en metaalgoedere in. Daar vind ook kommersiële visvangs op die Nigerrivier plaas.

Die stadsgebied word reeds sedert die Paleolitiese tydperk bewoon, alhoewel Bamako volgens 'n plaaslike legende in die 17de eeu deur Seribadian Niaré en Soumba Coulibaly, of Bamba Sanago gestig is, voor die hoofmanskap na Diaoussadian Niaré oorgegaan het. Die stad was 'n belangrike markdorp en 'n leidende sentrum van Moslemstudie in die Mali-Ryk, maar teen die 19de eeu het dit agteruit gegaan. In 1883 is die omgewing deur Franse troepe beset, en in 1908 het Bamako die hoofstad van Frans-Soedan geword. Die stad se bevolking het vinnig gegroei: in 1960 was Bamako se bevolking ongeveer 160&nbsp;000.

Noemenswaardige landmerke in Bamako sluit die Nasionale Biblioteek van Mali, die BCEAO-toring, die Groot Moskee van Bamako, en die Koning Fahd-brug in. Die stad is die tuiste van Mali se grootste internasionale lughawe, sowel as die Dakar-Niger-spoorlyn, na Koulikoro in oostelike Mali en Dakar in Senegal. Besienswaardighede sluit die Mali Nasionale Museum, die Muso Kunda Museum, die Bamako Streeksmuseum, Bamako Dieretuin en die Bamako Botaniesetuin in, asook die Point G-heuwel, wat grotte met rotstekeninge bevat. Bamako tree sedert 1994 op as gasheer vir die twee-jaarlikse fotografiefees, *African Photography Encounters*.

In 1988 was Bamako die gasheer vir 'n WGO-kongres bekend as die Bamako-inisiatief, wat gehelp het om gesondheidsbeleid in Afrika suid van die Sahara te hervorm.

## Stadskwartiere 
* Hippodrome.
* Korofina.
* Badalabougou.
* Bamako Coura.
* Djicoroni.
* Baco Djicoroni
* Missira.
* Médina Coura.
* Bankoni.
* Magnambougou.

## Susterstede
*  Angers, Frankryk (since 1974)
*  Bobo Dioulasso, Burkina Faso
*  Dakar, Senegal 
*  Leipzig, Duitsland
*  Rochester, New York, Verenigde State (sedert 1975)
*  São Paulo, Brazil (sedert 2000)

## Galery

File:Monument de l'hospitalité Bamako Mali.JPG| Monument de l'hospitalité
File:Bamako_Entrance_Arch.jpg|Bamako-lugahwe welkom boog
File:Place de la liberté - Bamako.jpg|Place de la liberté
File:Monument Al Quoods - Bamako.jpg|Al Quoods Monument
File:L'obélisque des idéogrammes, Hamdallaye - Bamako.jpg|Hamdallaye obelisk
File:Gustave Borgnis-Desbordes - Statue place des explorateurs - Koulouba - Bamako.jpg|Standbeeld van Gustave Borgnis-Desbordes
File:Pyramide du souvenir - Bamako.jpg|Pyramide du souvenir

## Verwysings 
## Eksterne skakels 
* Bamako at *Cités du Monde* (Frans)
Lys van staatshoofde van Mali

Hierdie is 'n **lys van staatshoofde van Mali.**

**Affiliasie:-**
ADM = "Adema" Alliance pour la Démocratie en Mali-Parti Pan-Africain pour la Liberté, la Solidarité et la Justice (Alliansie vir Demokrasie in Mali-Pan-Afrika Party vir Vryheid, Solidaritiet en Geregtigheid) -*sentristies*
## List 
*Kyk ook:-*
*Regeringshoofde van Mali
*Koloniale hoofde van Mali
*lys van ampsbekleërs
Vlag van Senegal

Die **nasionale vlag van Senegal** is op 20 Augustus 1960 amptelik in gebruik geneem. Die vlag vertoon ’n vertikale driekleur in ewe wye bane (van links na regs) groen, geel en rooi met ’n vyfpuntige groen ster in die middel van die geel baan.

## Simboliek 
Die kleure op die vlag is die Pan-Afrika kleure en wys op die land se solidariteit met ander Afrikalande. Groen stel hoop en vrugbaarheid voor en is ook die kleur van Islam, geel stel rykdom voor en dit is ook die kleur van die kunste, literatuur en intellek, rooi roep die bloed wat gevloei het in die stryd om onafhanklikheid in herinnering, die ster stel die hemelruim (en daarmee saam die spirituele waardes van die nasie) voor (die vyf punte van die ster simboliseer die opening van Senegal se deure aan die vyf kontinente) en die kleur van die ster simboliseer die hoop van die onafhanklikheid van die Republiek van Senegal gebring het.

## Ontwerp 
Die ontwerp van die vlag is ontleen aan die vlag van Frankryk, waarskynlik omdat Senegal vroeër ’n Franse kolonie was. Die vlag van die Mali-Federasie is op 4 April 1959 aanvaar toe Senegal en Mali saam op ’n federasie besluit het. Die vroeëre vlag was dieselfde, behalwe dat die geel baan ’n swart stokmannetjie, *kanaga*, met arms opgehef na die hemel gehad het. Nadat Senegal die federasie verlaat het, het hulle die *kanaga* vervang met ’n groen ster.

Die vlag het onveranderd gebly ten tyde van die Senegambiaanse Konfederasie van 1982 tot 1989.

## Ander vlae 

Lêer:Flag-senegal-1958.svg|  Vlag van Senegal, 25 November 1958 tot 4 April 1959
Lêer:Flag of Mali (1959-1961).svg|  Vlag van die Mali-Federasie, 4 April 1959 tot 20 Augustus 1960
Lêer:Flag of Casamance.svg|Vlag van Casamance

## Sien ook 
## Verwysings 
## Eksterne skakels 
*  Senegal by *Flags of the World*.
*
Macky Sall

**Chérif Macky Sall** (11 Desember 1961) is het van 2012 tot 2024 as die vierde President van Senegal gedien. Hy is in die amp ingesweer op 2 April 2012, en was voorheen burgemeester van Fatick van 1 April 2009 tot hy president geword het. Sall is 'n lid van die regerende Alliansie vir die Republiek. Daarbenewens het hy van 5 Februarie 2022 tot 18 Februarie 2023 gedien as president van die Afrika-unie.

## Eksterne skakels
Lys van Presidente van Senegal

[duimnael|Die Paleis van die Republiek in [Dakar is die ampswoning van die President van Senegal]]

Die bladsy bevat 'n **lys van presidente van Senegal**. Die president se amptelike woning is by Paleis van die Republiek (*Palais de la République*), Dakar.

## Presidente van Senegal sedert 1960 
; Partye

; Simbole
* § Onbestrede verkies
Casamancerivier

Die **Casamancerivier** (Frans: *fleuve Casamance*) is 'n rivier in Senegal wat wes vloei tussen Gambië en Guinee-Bissau en in die Atlantiese Oseaan in vir omtrent 320&nbsp;km (199&nbsp;myl). Slegs 130&nbsp;km (81&nbsp;myl) daarvan is egter bevaarbaar.
Digital Radio Mondiale

**Digital Radio Mondiale** **(DRM)** (Frans vir "Wêreldwye Digitale Radio") is die nuwe internasionale uitsaaistandaard vir frekwensies benede 30 MHz. Dit sal geleidelik analoë radiouitsendings in die langgolf-, mediumgolf- en kortgolfstandaard vervang. DRM behels naas radiodienste ook datadienste en amateurradio. Die nuut ontwikkelde DRM+ is 'n standaard wat ook vir frekwensises bo 30 MHz geskik is (insluitende FM-radio).

## Geskiedenis 
Die DRM-projek is in September 1996 tydens 'n informele byeenkoms van 'n aantal groot internasionale uitsaaikorporasies in die Franse hoofstad, Parys, in die lewe geroep. Die oorspronklike groep korporasies sluit Radio France Internationale, TéléDiffusion de France, Deutsche Welle, Voice of America en Thomcast (nou Thales) in.

Die DRM-organisasie is formeel op 5 Maart 1998 in Guangzhou (Volksrepubliek China) gestig. DRM word in 2006 reeds deur sommige internasionale uitsaaidienste gebruik of getoets.

## Voordele 
DRM gebruik gevorderde oudiokodeks met 'n hoë kompressie, wat MPEG-4 met tegniese verbeterings soos AAC en SBR as basis het. Danksy hierdie tegnologie kan ondanks die lae bandbreedte 'n taamlik goeie klankgehalte bereik word. Dit is dus geskik as 'n langafstand-tegnologie vir kortgolfradio in mono-gehalte en stereo-mediumgolfradio.

DRM maak dit ook moontlik dat een enkele radiostasie radioprogramme vir 'n hele groep lande of 'n hele vasteland kan uitsaai, wat terselfdertyd ook verbeterde klankgehalte het.

## Eksterne skakels 
* Die webwerf van die DRM-organisasie
Senegambië

**Senegambië**, amptelik die **Konfederasie Senegambië** (Engels: *Senegambia Confederation*, Frans: *Confédération de Sénégambie*), was 'n los konfederasie tussen die Wes-Afrikaanse lande Senegal en Gambië, wat omtrent geheel en al omring word deur Senegal, behalwe vir die uitgang na die see. Die konfederasie is gestig op 1 Februarie 1982 ná 'n ooreenkoms tussen die twee lande van 12 Desember 1981. Volgens die ooreenkoms was die samesluiting van die gewapende magte, die geldeenheid en die ekonomiese gebied beplan. Die konfederasie is na die histories-geografiese streek Senegambië genoem.

[duimnael|links|Ligging van die Konfederasie Senegambië in [Wes-Afrika:

]]
Die federasie was bedoel om samewerking tussen die twee lande te bevorder, maar is  deur Senegal op 30 September 1989 ontbind toe Gambië weier om nader aan 'n unie te beweeg.

Die naam verwys ook na die geografiese gebied om die twee lande wat die waterskeiding van beide die Sénégal- en Gambiërivier dek.

## Sien ook 
* Senegambië en Niger, 'n kortstondige administratiewe eenheid van Frans-Wes-Afrika wat in die 1900's bestaan het.

## Verwysings 
## Bronne 
* Idowu Bamitale Omole,  ''De la coopération à la confédération : la Sénégambie : contribution à l'analyse de l'intégration politique régionale en Afrique*, Université de Bordeaux I, Bordeaux, 1986, bl. 369 (thèse de 3e cycle)
* Sylvie Belaouane-Gherari et Habib Gherari, *Les Organisations régionales africaines : recueil de textes et documents*, La Documentation française, 1989, bl. 471 
* Momar Coumba Diop et Mamadou Diouf, *Le Sénégal sous Abdou Diouf*, Paris, Karthala, 1990, bl. 436 
* Thierno Soulèye Mbodj, *La Confédération de la Sénégambie : réalités et perspectives'', Université de Bordeaux 1, 1985, bl. 437 (thèse de 3e cycle d'Études africaines)

## Eksterne skakels 
*
BEN-G

**Ben-G** is 'n Suid-Afrikaanse Afrikaanse sanger en liedjieskrywer. Sy debuutalbum, *Song vir jou*, is in 2005 deur Kraaipromosies vrygestel. Van sy treffers sluit in *O-AH Bokka* en *Song vir jou*.

## Diskografie 
* In konsert DVD, 2005
* Song vir jou, 2005 KRAAIPROMOSIES

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
* Argief van BEG-G se webtuise
Diola

Die **Diola** is 'n bevolkingsgroep wat in Gambië, Senegal (Casamance), en Guinee-Bissau woon. Hulle is meestal gevestigde landbouers wat rysaanplantings in die riviergebiede van die Senegambië in stand hou. Onderskeidend in 'n grootliks Moslem-gebied is die Diola meestal Katoliek.

## Eksterne skakels 
* Shrines of the Slave Trade : Diola Religion and Society in Precolonial Senegambia , by Robert Martin Baum, Hardcover (April 1999), Oxford University Press; 
* Les Diolas  (in Frans).
* Diola (in Spaans).
* Les jeunes Diola face à l'exode rural , Marie-Christine Cormier, Geograph, ORSTOM, CRODT, Dakar, 1984 (in Frans).
Senegambië en Niger

**Senegambië en Niger** (Frans: *Sénégambie et Niger*) was 'n kortstondige administratiewe eenheid van die Franse besittings in Afrika, gevorm in 1902 en geherorganiseer in 1904 in Bo-Senegal en Niger.

Ondanks die kort bestaan daarvan het die Franse regering wel daarin geslaag om posseëls vir die administratiewe eenheid te druk, in die vorm van 'n weergawe van die Navigasie en handel reeks, met die woorde "SENEGAMBIE / ET NIGER" daarop. Die stel het bestaan uit 13 waardes, van 1 centime tot 1 franc. Vir seëlversamelaars wissel pryse vandag tussen  1 US$ vir die lae waardes en tot 40 US$ vir die  1-franc seël.

## Sien ook 
* Senegal
* Gambië
* Senegambië
* Niger
Abdoulaye Wade

[duimnael|links|Wade (regs) met [George W. Bush tydens 'n besoek aan die VSA in 2001.]]
**Abdoulaye Wade** (29 Mei 1926) was die derde President van Senegal, in die amp vanaf 2000 tot 2012. Hy is ook die leier van die Senegalese Demokratiese Party, 'n liberale party wat lid van die *Liberal International* is. Hy het die opposisie dekades lank gelei en is soms uit die land verban en gevange geneem vanweë sy politieke bedrywighede. 

Hy word president op 1 April 2000 nadat hy die bekleër in daardie stadium, Abdou Diouf, verslaan het, maar word gedwing om politieke mag te deel met die voormalige regerende party, die Sosialiste Party, wat 'n meerderheid in die wetgewer behou het tot die Demokratiese Party se oorwinning in die 2001-parlementêreverkiesings. Hy is een van die hoogste opgevoede huidige leiers in Afrika met doktorsgrade in regte en ekonomie.

'n Nuwe grondwet is in 2001 opgestel waarvolgens die termyn van toekomstige presidente tot vyf jaar beperk sal word na die voltooiing van Wade se sewe-jaar-termyn in 2007. Wade het egter die verkiesinge in 2007 gewen met 55,9% stemme in die eerste rondte, ver voor sy opponente.

## Verwysings 
## Eksterne skakels
Psigopatologie

**Psigopatologie**, oftewel afwykende gedrag, is 'n begrip wat verwys na:

* 'n vertakking van die sielkunde wat geestesiektes bestudeer
* die voorkoms van belewenisse en gedrag by 'n mens wat op 'n geestesiekte mag aandui

'n Amptelike tipering van geestesiektes word vervat in die DSM van die Amerikaanse Psigiatriese-assosiasie.
Professionele Raad vir Sielkunde

Die **Professionele Raad vir Sielkunde**, 'n amptelike liggaam van die Raad vir Gesondheidsberoepe van Suid-Afrika (RGBSA), beheer die opleiding, registrasie en beoefening van die professionele Sielkunde in Suid-Afrika. Beroepskategorieë wat gereguleer word, sluit in:

*Sielkundiges
*Intern sielkundiges
*Studente sielkundiges
*Geregistreerde beraders
*Psigometriste
*Psigotegnici

## Raadslede 
Tot 2008 bestaan die huidige raad uit die volgende lede:

*Prof. E M Q Mokhuane - Voorsitter 
*Mnr. W O Shisana - Onder-voorsitter
*Prof. A Bhana 
*Me. C D Dean 
*Dr. S M Kriegler 
*Prof. G C Lindegger 
*Prof. H G Pretorius 
*Prof. P T Sibaya 
*Me. A S B Smale 
*Dr. T Sodi 
*Me. N Tredoux 
*Dr. R H Wortley 
*Mnr. M L Yodaiken
Sielkundevereniging van Suid-Afrika

Die **Sielkundevereniging van Suid-Afrika** (SVSA) is 'n professionele liggaam wat die belange van sielkundiges in Suid-Afrika verteenwoordig.

## Sien ook 
*Professionele Raad vir Sielkunde

### Eksterne skakels 
* Sielkundevereniging van Suid-Afrika
Evangelie volgens Markus

duimnael|200px|'n Uitbeelding van Markus uit ongeveer 1448. 
Die **Evangelie volgens Markus** is die tweede evangelie in die Nuwe Testament. Vermoedelik was die skrywer Johannes Markus, een van Petrus se dissipels in die jare 60 tot 75 n.C. en was dit vanuit die stad Antiogië geskryf. Die evangelie self maak egter geen melding van die outeur nie. Die skrywer verhaal die lewe van Jesus vanaf sy ontmoeting met Johannes die Doper tot en met sy opvaarding na die hemel, maar konsentreer hoofsaaklik op die laaste week van sy lewe (hoofstukke 11-16, die laaste tog na Jerusalem). Jesus word uitgebeeld as 'n geestebesweerder, 'n geneser en dader van wonderwerke, die Christus, die "Seun van die Mens" en 'n paar keer as die "Seun van God".

Een van Markus se belangrike temas is die geheimenis van die Messias: Jesus het sy volgelinge beveel om aan niemand te openbaar dat hy die Messias is nie. Jesus word nie oor die algemeen as die "Seun van God" herken in Markus nie, behalwe deur demone (wat hy beveel om stil te bly) en by sy dood. Jesus gebruik gelykenisse om spirituele lesse te illustreer op 'n manier wat mense mee kon identifiseer. In sommige gevalle sukkel sy gehoor en die dissipels om sy bedoeling te begryp en het hy dit in die geheim vir hulle uitgelê.

Markus verskyn gewoonlik tweede in die Nuwe Testament, na die Evangelie volgens Matteus. Dit was oorspronklik aanvaar dat Matteus die eerste evangelie was om geskryf te word, met Markus as die tweede. Sommige geleerdes vermoed dat die evangelie in die laat sestigerjare of vroeë sewentigerjare n.C. geskryf is en beskou dit dus as een van die eerste kanonieke evangelies, asook 'n bron vir ander evangelies: die Evangelie volgens Matteus en die Evangelie volgens Lukas.

## Verwysings 
## Eksterne skakels 
*
Sielkundige

Die begrip **sielkundige** kan verwys na:

* 'n geesteswetenskaplike wat menslike gedrag op 'n sistematiese wyse bestudeer
* 'n geregistreerde praktisyn wat geskool is in die sielkunde en wat psigometriese-, terapeutiese-, en voorligtingsdienste verskaf

In Suid-Afrika word die gebruik van die titel beheer deur die Professionele Raad vir Sielkunde, onderworpe aan die Wet op Gesondheidsberoepe, (Wet 56 van 1974). Om as sielkundige te registreer moet 'n kandidaat:

#in besit wees van 'n geakkrediteerde meestersgraad in die sielkunde
#'n goedgekeurde internskap van twaalf maande afhandel, en
#die Nasionale Raadseksamen slaag.

Daar word ook deur die Minister van Gesondheid bepaal dat, vanaf 1 Januarie 2003, sielkundiges gemeenskapsdiens van twaalf maande moet voltooi.
Raymond Greenberg

**Raymond Greenberg** was 'n Afrikaanse liedjieskrywer, sanger, radio-omroeper asook bestuurder vir verskeie Afrikaanse kunstenaars. Van sy werke wat al deur ander kunstenaars opgeneem is, sluit liedjies in soos *Boererap*, *Platberg is nie Plat nie*, en *Drome van mense*.

Om Afrikaanse musiek tot sy volle reg te help kom, het Raymond Greenberg besluit om die Afrikaanse Internet-radiostasie, Uitsaaines te begin, wat net Afrikaanse musiek speel, asook regstreekse Afrikaanse programinhoud aanbied, met omroepers van dwarsoor die wêreld.

## Diskografie 
* Gelukkig Wees, WILD HORSE
* Uniondale, WILD HORSE
* Platberg is nie Plat nie, 2003 KRAAI PROMOSIES

## Verwysings 
## Sien ook 
* Lys van Suid-Afrikaanse musikale kunstenaars
Witwyn

duimnael|regs|150px|'n Glas witwyn
[duimnael|links|220px|Wit druiwe in 'n wingerd van die Moeselvallei, [Duitsland]]
[duimnael|links|220px|Torrontés-wynproe in Cafayate, [Argentinië.]]
**Witwyn** word - in teenstelling met rooiwyn - meesal van wit druiwe gemaak. Ook die produksiemetode verskil van dié van rooiwyn. Hierby word die druiwesap sonder die doppe en stingels gefermenteer.

Aangesien die doppe naastenby eenhonderd persent van die druiwe se kleurstowwe bevat, is dit eweneens moontlik om witwyn van rooi druiwe te maak. Hierby word die druiwe vinnig na die wynkelder geneem en gepers. Doppe (skille) en sap word onmiddellik daarna van mekaar geskei.

Witwyn, wat van rooi kultivars gemaak is (veral uit die omgewing van Bordeaux), word Claret (Frans: *Clairet*) genoem. Blanc de Noir is 'n Franse wyn uit die Champagnestreek, wat eweneens van rooi druiwe gepers word.

## Witwynproduksie 
Gewoonlik word die sap van wit druiwe sonder skille en stingels gefermenteer - dit wil sê suiker word in 'n natuurlike proses na alkohol omgeskakel, terwyl koolsuur (koolstofdioksied) vrygestel word.

Naas wit kan ook rooi druiwe vir die produksie van witwyn gebruik word; hierdie soort witwyne word dikwels *Blanc de Noirs* (Frans, letterlik "Witwyn uit swart druiwe") genoem. Franse sjampanje word byvoorbeeld grotendeels van rooi druiwe van kultivars soos Pinot Noir en Pinot Meunier gemaak. 

Aangesien slegs die druiwedoppe rooi kleurstowwe bevat, kry wyn net 'n rooi kleur wanneer hierdie kleurstowwe tydens die fermentasieproses deur alkohol vrygestel word. Daarnaas speel die druiwesap en suiker ook 'n belangrike rol in die proses. Vir rooiwyn word die druiwedoppe ook 'n tyd lank gefermenteer sodat hulle hul kleurstowwe aan die druiwesap kan oordra.

Witwyn word teen temperature van tussen 15 en 18&nbsp;°C gefermenteer; die fermentasieproses word sodoende verleng om ligte witwynsoorte te verkry. Die fermentasie teen hoër temperature van tot by 30&nbsp;°C lewer daarenteen voller en ryker witwyne op. Ná die fermentasieproses word die wyn en gis van mekaar geskei. Hierna word die witwyn gefiltreer en gebottel.
Adrarplato

Die **Adrarplato** is 'n hoogland gebied in die Saharawoestyn in noordelike Mauritanië.  Dit is dig bewoon in die Neolitiese era, en die meer onlangse droogwording het baie van die argeologie ongeskaad gelaat, mees noemenswaardig verskeie rotssirkels en die jonger dorp Azougui.

Die plato is bekend vir sy klowe en waaisandduine en is die tuiste van 'n klein menslike bevolking om die dorp Atar.
Mont Nimba

**Mont Nimba** is 'n berg langs die grens van Ivoorkus en Guinee in Wes-Afrika. Teen 1&nbsp;752&nbsp;m (5&nbsp;750 voet) is dit die hoogste punt in beide lande. Die berg is deel van die  Nimba Massief (die "Guinese Ruggraat"), oor die grens tussen die twee lande en Liberië lê. Die naaste groot vestiging is Jekepa wes daarvan in Liberië.

Sedert 1944 is die gebied, buiten die Liberiese gedeelte, 'n natuurreservaat. Die gebied, **Mount Nimba Strict Nature Reserve**, wat tans 180&nbsp;km² beslaan, is as 'n Wêreld Erfenisplek verklaar, wat beide reënwoude en savanne insluit. Dit is 'n streng reservaat wat toerisme verbied.

Die berg is ryk aan ystererts. Intensiewe mynbou het in die Liberiese gedeelte plaasgevind tot die reserwes in 1989 uitgeput is. Die kombinasie van yster-kwartsietplate, skisse en granitogneiss het deur erosie uitsonderlike landvorme voortgebring.

Die berg is sy naam toegeken in Desember 1929, tydens die ekspedisie van Sempere, Sattler en Michelis.

## Eksterne skakels 
* World Heritage Site Data Sheet–Mount Nimba Strict Nature Reserve
Banjul

duimnael|links|'n Uitsig oor Banjul vanaf Arch 22
duimnael|links|Banjulpont
**Banjul** (voorheen *Bathurst*) is die hoofstad van Gambië. Die bevolking van die eintlike stad is slegs 34&nbsp;828 maar die totale stedelike gebied is baie groter met 'n bevolking van 523&nbsp;589 (2003-sensus). Dit is geleë op St Maryeiland (of *Banjuleiland*) waar die Gambiërivier in die Atlantiese Oseaan uitmond. Banjul is geleë by 13°28' Noord, 16°36' Wes (13.4667, -16.60).

## Geskiedenis 
In 1816 stig die Britte Banjul as 'n handelspos en basis om slawehandel te onderdruk. Dit is eers *Bathurst*, genoem na Henry Bathurst, die sekretaris van die Britse Koloniale Kantoor, genoem, maar in 1973 na Banjul herdoop.

Op 22 Julie 1994 was Banjul die toneel van 'n staatsgreep. Om die gebeurtenis te herdenk is Arch 22 gebou as die ingangsportaal tot die hoofstad. Die hek is 35 meter hoog en is die middelpunt van 'n oop plein. Dit huisves 'n tekstiel museum.

Besienswaardighede in die stad sluit die Gambiese Nasionale Museum, die Albert Mark, Banjul Staatshuis, Banjul Court House, twee katedrale en verskeie groot moskees in.

## Ekonomie 
Banjul is die hoof stedelik gebied van Gambië en vorm die land se ekonomiese en administratiewe middelpunt. As die vierde mees digbevolkte land in Afrika het Gambië meer as een stedelike gebied. Grondboontjie verwerking is die land se hoof nywerheid, maar byewas, palmhout, palmolie, en velle  word ook uit die hawe verskeep.

Ponte seil van Banjul na Barra. Banjul Internasionale Lughawe is naby die stad geleë.

## Eksterne skakels
Serrekunda

**Serrekunda** of **Serekunda** is die grootste stad in Gambië en lê suidwes van Banjul. Dit is bekend vir sy mark, sykatoenboom en stoeiarena. Die stad se woonbuurte sluit Kanifing, Labrikunda, Sukuta en London Corner in en die stad gaan oor in die strandoorde Bakau, Fajara en Kotu.
DSM

**DSM** kan verwys na:
*'n Psigiatriese handleiding, die DSM-handleiding
*'n multinasionale onderneming uit Nederlands Limburg, DSM (Geleen)
Klassifikasiestelsel

'n **Klassifikasiestelsel** is 'n metode om kennis van 'n breë onderwerp meer toeganklik en verstaanbaar te maak deur sy elemente te groepeer volgens eienskappe wat hulle deel. Die periodieke tabel, wat chemiese elemente indeel volgens elektronstruktuur, is 'n voorbeeld hiervan.

Klassifikasiestelsels word opgestel deur individue of erkende groepe, byvoorbeeld Johann Wolfgang Döberreiner in die geval van die periodieke tabel of die Amerikaanse Psigiatriese-assosiasie (APA) in die geval van die DSM. 

Die elemente van 'n klassifikasiestelsel sluit in:
*'n kundigheidsterrein - bv. *Psigiatrie*
*'n onderwerp binne die kundigheidsterrein - bv. *afwykende gedrag*
*elemente van die onderwerp - bv. tipes *afwykende gedrag*
*'n stel reëls waarvolgens elemente ingedeel word - bv. *psigodinamiese teorie*
*klasse waarin soortgelyke elemente gegroepeer word - bv. *eetsteurnisse*
*'n kenner of groep kenners wat die stelsel opstel en geloofwaardigheid daaraan gee - bv. *Sigmund Freud* of die *Amerikaanse Psigiatriese Assosiasie*
*'n gemeenskap van praktyk wat die stelsel gebruik -bv. *praktisyns in die geestesgesondheid*
Gito Baloi

**Gito Baloi** (Maputo in Mosambiek, 1964 – Johannesburg, 4 April 2004) was 'n jazzmusikant en baskitaarspeler wat bekendheid in Suid-Afrika verwerf het as lid van die trio Tananas. Hy is om die lewe gebring deur 'n onbekende groep mans terwyl hy van 'n konsert af huis toe bestuur het. Hy word oorleef deur sy vrou, kunstenares Erika Hibbert, en sy kinders Lorha en Tiva.

Baloi is as 'n besondere goeie baskitaarspeler beskryf. Sy musiek is grootliks deur Mosambiekse jazz beïnvloed en hy het ook rympies in Sjangaan, Portugees en Ronga gesing.

## Verwysings 
## Sien ook 
* Lys van Suid-Afrikaanse musikale kunstenaars
* Ian Herman
* Steve Newman

## Eksterne skakels 
* Musikant Gito Baloi in straat vermoor
* Bekendes huldig Baloi
Paul Hanmer

**Paul Hanmer** (Kaapstad, 1961) is 'n Suid-Afrikaanse komponis, pianis en 'n vooraanstaande jazz musikant. Hy het al vyf albums gemaak, insluitend:

**Trains to Taung* (1997)
**Window To Elsewhere* (1998)
**Playola* (2000)
**Naïvasha*(2002)
**Water and lights* (2004)

In 1987 trek Hanmer Johannesburg toe waar hy saam met Ian Herman en Pete Sklair die groep *Unofficial Language* stig. Die groep het al twee albums uitgereik:
**Moves moves*
**Primal steps*

Hamner se musiek, wat herinner aan die van Keith Jarrett, is met tye serebraal en minimalisties maar altyd eg Suid-Afrikaans, en word sterk beïnvloed deur die klanke van die Kaapse Vlaktes and die mrabi-klank van die townships. Hanmer het al saam met groot figure in Suid-Afrikaans jazz saamgewerk, onder meer die Grammy-wenner Miriam Makeba, Hugh Masekela, Jonathan Butler, Pops Mohamed, Sipho Gumede, and McCoy Mrubata.

Sy opleiding in klassieke musiek word tentoongestel in Oktober 2005, toe sy eerste komposisie vir 'n strykkwartet deur die Sontonga Quartet opgevoer word in die Baxter Konsertsaal, Kaapstad.

## Sien ook 
* Lys van Suid-Afrikaanse musikale kunstenaars

## Eksterne skakels 
* Music.org.za
* Africultures.com 
* Sheer.co.za 
* Sontongaquartet.com
Hoogyslands

duimnael|Vlag van Hoogyslands, die Þórsfrónvé

**Hoogyslands** (*háfrónska*) is 'n ultrapuristiese newevorm van die moderne Yslands. Die Yslandse naam 'háfrónska' is gevorm na die voorbeeld van die naam 'høgnorsk' (Hoognoors), die konserwatiefste vorm van die Nynorsk. *Frónska* is 'n digterlike benaming vir die Yslandse taal en is afgelei van *frón*, een van die name vir die aarde uit die Snorra-Edda. Hierdie taalvariant is byna uitsluitlik 'n eenmansprojek van die Belg Jozef Braekmans. Hy het ou neologismes (bv. bjúgaldin, boogvrug, banana) saamgevoeg met eie nuutskeppings ter vervanging van leenwoorde waarvoor geen suiwer Yslandse woord bestaan nie.

Die nadruk lê op ultrapurisme. Dit beteken dat letterlik alles vertaal word, dus ook persoonsname, aardrykskundige name, skeikundige terme, name van planete, ens. Kenmerkend van Hoogyslands is ook die gebruik van kenninge (poëtiese omskrywinge) vir wetenskaplike terme.

In 2005 het hy die sentrum van die Hoogyslandse taal opgerig. Sy oogmerk is 'n so suiwer moontlike taalvorm vir Yslanders wat nie akkoord gaan met die taalkundige internasionalisering nie. Die projek het in Ysland aandag gekry, maar Hoogyslands geniet geen amptelike status nie. Die Yslander Pétur Þorsteinsson is die voorsitter van die Hoogyslandse taalbeweging.

## Eksterne skakels 
* www.hafronska.org
Gonarezhou Nasionale Park

**Gonarezhou Nasionale Park** is 'n wildreservaat in die suid-ooste van Zimbabwe. Gonarezhou is 'n Sjona-naam wat beteken "plek van die olifante".

Die park is geleë in 'n afgeleë hoek van die Masvingoprovinsie langs die Mosambiekgrens. Die park is in 'n laeveldstreek met kremetarte, struikbosse en sandsteengebergtes. Gonarezhou is die land se tweede grootste wildreservaat naas Hwange Nasionale Park. Dit is ongeveer 5&nbsp;053 km² groot.

Die park word verdeel in twee streke: die Save/Runde-gebied in die noorde en die Mwenezigebied in die suide. Die park maak deel uit van die Groter Limpopo Oorgrenspark, 'n vredespark wat Gonarezhou verbind met die Nasionale Krugerwildtuin in Suid-Afrika en die Limpopo Nasionale Park in Mosambiek. Wilde diere kan vry beweeg tussen die verskillende parke.

## Geskiedenis 
Die Gonarezhou Nasionale Park is gestig in 1975 deur vorige jag- en tsetsevliegbeheergebiede te verenig. Die park was gesluit vir die publiek gedurende die oorlog in destydse Rhodesië, maar is heropen in 1994.

## Verblyf 
* Mahenye Safari Lodge - 'n versameling Shangaan-styl hutte in 'n rivierbosgebied op 'n eiland in die Saverivier.
* Senuko Safari Lodge - wat beteken "die plek waar diere drink" in Shangaan.
* Chilo Gorge Safari Lodge
Limpopo Nasionale Park

Die **Limpopo Nasionale Park** is 'n wildreservaat in Mosambiek. Die park het ontstaan nadat die status van die Coutada 16 wildbenuttingsarea in Gazaprovinsie van 'n jaggebied na 'n beskermende gebied verander is. Die park maak nou deel uit van die Groter Limpopo Oorgrenspark saam met die Krugerwildtuin in Suid-Afrika en die Gonarezhou Nasionale Park in Zimbabwe.

Duitsland het R42 miljoen geskenk vir die ontwikkeling van die nuwe park. Die geld is bestee op omheining en jagvoorkomingseenhede. Die park is verdeel in drie aparte gebruiksones: 'n toeristesone, 'n wildernissone, en 'n hulpbronbenuttingsone (vir jag). 

in die suide lê die Massingirdam in die Olifantsrivier en die dorpie Massingir, wat die administratiewe hoofkwartier van die nuwe park huisves. Die Limpoporivier maak die noordelike grens uit. 

In 2001 is 'n groot hoeveelheid wild uit die Krugerwildtuin na die Limpopopark verskuif. Daar is ook 'n nuwe grenspos gebou tussen Suid-Afrika en Mosambiek in 2004, naamlik die Giriyondo Grenspos.
Conakry

**Conakry** (ook Konakry, Malinké *K&#596;nakiri*), bevolking 1&nbsp;931&nbsp;184 (2008), is 'n hawestad aan die Atlantiese kus, en die hoofstad van Guinee. 

## Geskiedenis 
Dit het ontwikkel op Tumbo-eiland op die punt van die Kaloumskiereiland, waaraan dit nou verbind is deur 'n landengte nadat die stad reeds lankal daarna uitgebrei het. Die stad is gestig nadat Brittanje die eiland  in 1887 aan Frankryk afgestaan het. Dit word om en by 1904 die hoofstad van Guinée Française en maak opgang as 'n uitvoerhawe, veral nadat 'n (nou geslote) spoorlyn na Kankan open.

## Conakry vandag 
links|duimnael
Vandag het die stad langs die skiereiland gegroei om vyf hoofdistrikte te vorm. Van die punt in die suidweste is die distrikte: Kaloum (die middestad), Dixinn (insluitend die Universiteit van Conakry en baie ambassades), Ratoma (bekend vir sy naglewe), Matam en laastens Matoto, tuiste van die Gbessia Lughawe.

Besienswaardighede en toeristeaantreklikhede in die stad sluit in die Guinee Nasionale Museum, verskeie markte, die Guinea Palais du Peuple, Conakry Grand Mosque, die stad se naglewe en die naby geleë Iles de Los.

Die stad is bekend vir sy botaniese tuine.  Die Polytechnical Institute of Conakry is ook in Conakry geleë.

Die straatnummeringskema van Conakry merk alle strate met KA, gevolg deur 'n driesyfergetal: onewe vir noord-suid strate en ewe vir oos-wes, b.v. KA002.

## Ekonomie 
duimnael|links|Houerskeep in hawe by Conakry
Conakry is Guinea se grootste stad en die administratiewe, kommunikasie- en ekonomiese middelpunt. Die stad se ekonomie wentel om die hawe, wat moderne geriewe vir die hantering en stoor van goedere het, waardeur alumina en piesangs verskeep word.  Vervaardiging sluit voedselprodukte en motors in.

## Verwysings
Casamance

duimnael|regs|Kaart van Casamance

**Casamance** is die gebied van Senegal suid van die Gambië insluitend die  Casamancerivier.  Dit bestaan uit *Basse Casamance* (Ziguinchor-streek) en *Haute Casamance* (Koldastreek). Ziguinchor is die gebied se grootste dorp.
duimnael|links|Vlag van Casamance
Die gebied is laagliggend en warm, met heuwels in die suidooste en die ekonomie van  Casamance maak hoofsaaklik staat op rysverbouing en toerisme. Dit het uitstekende strande aan die kus, veral by Cap Skirring.

Die Diola is die dominante etniese groep in Casamance. Hulle ekonomies agtergeblewe is in vergelyking met die hele Senegal. Die gebied se ekonomiese toestand het bygedra tot 'n separatistebeweging ten gunste van onafhanklikheid of selfbestuur van Casamance, *Movement of Democratic Forces of Casamance* (MFDC). Die Casamance-konflik het al by tye in die laaste paar dekades van die 20ste eeu gelei tot geweldadige konfrontasies met Senegalese magte en tot sterftes.

Casamance was die onderwerp van beide Franse en Portugese koloniale bedrywighede, voordat 'n grens onderhandel is tussen die Franse kolonie Senegal en Portugees-Guinee (nou Guinee-Bissau) in die suide.
duimnael|links|Rysverbouing
Casamance het 'n hoër gemiddelde reënval as die res van Senegal.

## Eksterne skakels 
* Casamance.net (Frans)
Goue Vierkant

In 1941, het 'n groep pro-Nazi Irakse offisiere, bekend as die **"Goue Vierkant"** gelei deur Generaal Rashid Ali, die regent in Irak omvergewerp. Hierdie staatsgreep het Brittanje genoop om aksie te neem om die regent se posisie te herstel ten einde te verhoed dat Irak binne Nazi-Duitsland se invloedssfeer val en sodoende Duitsland 'n geo-strategiese vastrapplek in die Midde-Ooste te gee. 

Na die staatsgreep op 1 April 1941, het die regent gevlug. Irak se nuwe regering was spoedig in 'n konfrontasie met Brittanje gewikkel oor die bepalinge van 'n verdrag wat op Irak afgeforseer is met onafhanklikheid. Die verdrag het aan Brittanje onbeperkte regte gegee om troepe in Irak te stasioneer. Brittanje het gereël om addisionele troepe van Indië in Irak te ontplooi. Irak het die ontplooiings verwerp en konfrontasie het plaasgevind naby Basra in die suide en wes van Baghdad naby die Britse militêre basis en vliegveld. Duitsland het 26 swaar vegvliegtuie in Irak ontplooi wat 'n onsuksesvolle lugaanval op die Britse basis in Habbaniya uitgevoer het.

Winston Churchill het 'n telegram aan President Franklin D. Roosevelt gestuur en hom gewaarsku dat indien die Midde-Ooste deur Duitsland oorgeneem sou word, dit oorwining oor Nazi Duitsland moeliker sou maak aangesien die olie reserwes daar vir Duitsland van groot strategiese waarde sou wees. Hierdie telegram het op breër Midde-Oosterse vraagstukke relevant ten opsigte van die oorlog gefokus en het nie slegs op die situasie in Irak gekonsentreer nie.
 
Op 25 Mei, het Adolf Hitler Bevel 30 uitgereik:  "Die Arabiese vryheisbeweging in die Midde-Ooste is ons natuurlike bondgenoot teen Engeland. In hierdie verband word spesiale belang geheg aan die bevryding van Irak ... Ek het gevolglik besluit om voorwaarts te gaan ten opsigte van die Midde-Ooste deur steun toe te sê aan Irak."

Op 30 Mei, het die Britse georganisserde mag by name Kingcol onder leiding van Brigadier J.J. Kingstone  Baghdad bereik. Die meeste van die "Goue Vierkant" en sy ondersteuners het via Iran na  Duitsland ontvlug. Kingcol het ingesluit sommige elemente van die Arabiese Legioen gelei deur Majoor John Glubb bekend as Glubb Pasha.

Op 31 Mei het regent Abdullah na Baghdad teruggekeer om weer die leierskap met Britse steun oor te neem.

## Verwysings 
## Bronne 
Al-Marashi, Ibrahim; Salama, Sammy (2008). ''Iraq's armed forces: An analytical history.* Oxon and New York: Routledge. p. 254. .

Lyman, Robert (2006). *Iraq 1941: The Battles for Basra, Habbaniya, Fallujah and Baghdad. Campaign.* Oxford and New York: Osprey Publishing. p. 96. .

Tarbush, Mohammad A. (1982). *The Role of the Military in Politics: A Case Study of Iraq to 1941.* Campaign. London and Boston: Kegan Paul. p. 285. .

Tripp, Charles (2002). *A History of Iraq.'' Cambridge: Press Syndicate of the University of Cambridge. p. 311. .